Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1999. évi LXIX. törvény is. E rendelkezések alapján a határozatot meg kell küldeni a feljelentést tevő szervnek; ez a rendelkezés
Paragraph Index: 1280

1999. évi LXIX. törvény is. E rendelkezések alapján a határozatot meg kell küldeni a feljelentést tevő szervnek; ez a rendelkezés azonban nem elég körültekintő, nem felel meg az adatkezelés célhoz kötöttsége elvének. A feljelentő szerv feladatainak teljesítéséhez elegendő lenne annak ismerete, hogy a hatóság lefolytatta-e a vizsgálatot, és ha igen, az milyen büntetéssel, vagy intézkedéssel zárult. Nem kell tehát a feljelentő szerv tudomására hozni a sértett és az elkövető azon személyes adatait (például vagyoni helyzetre, munkahelyre vonatkozó adatok), melyek ismerete nem szükséges feladatai ellátásához. (333/K/1999) Egy másik esetben a jegyző kért állásfoglalást arról, hogy a tárgyalást megelőzően — előzetes intézkedésként — kötelezheti-e az eljáró hatóság az elkövetőt arra, hogy személyi körülményeiről adatokat szolgáltasson (foglalkozás, kereset, családi állapot, eltartott személyek száma). Az Sztv. nem ír elő ilyen általános jellegű adatszolgáltatási kötelezettséget. Amennyiben a hatóság tárgyalást tart, megállapítja az elkövető személyi és anyagi körülményeit, ekkor sem indokolt azonban a munkáltató adatainak felvétele, hiszen a bírság közvetlen letiltással történő behajtására akkor van lehetőség, ha az elkövető a határozat jogerőre emelkedésétől számított tizenöt napon belül a bírságot nem fizeti meg. Vagyis az előzetes adatgyűjtésre nemcsak a szabálysértési törvény nem ad felhatalmazást, de az nem felel meg az adatkezelés célhoz kötöttsége elvének sem. (142/K/1999) Szociális igazgatás A korábbi évekhez hasonlóan 1999-ben is a szociális igazgatással, a szociális eljárásokkal kapcsolatos adatkezeléseket érintette a legtöbb panasz. A helyi önkormányzatok elsősorban a szociális igazgatásról és a szociális ellátásokról

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes